Diari Oficial de la Generalitat Valenciana


Sumari del DOGV 5643, del 20-11-2007 (2007/13369)

Mesures fills extramatrimonials contenciós 001120/2006. Notificació de la interlocutòria a Sile Paul Nica.
----------------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13636


Data del document
:   25-10-2007

Organisme emissor
:   Jutjat de Primera Instància Número 6 d'Elx

Tipus de document
:   Edicte

Descriptors 

:   * sistema judicial

Mesures fills extramatrimonials contenciós 001120/2006. Notificació de la interlocutòria a Sile Paul Nica. [2007/13239]  
Mesures fills extramatrimonials contenciós 001120/2006  
Part demandant: Catalina Elena Lunca.  
Part demandada: Sile Paul Nica.  
En el judici a què es fa referència, s'ha dictat la resolució que té el text que literalment és com segueix:  
«Interlocutòria  
Elx, 17 d'octubre de 2007  
Antecedents de fet  
Primer. La procuradora Isabel Soriano Román, en nom i representació de Catalina Elena Lunca, va interposar una demanda de mesures de fills extramatrimonials contra Sile Paul Nica.  
Segon. Després d'admetre a tràmit de la demanda, la part actora ha efectuat compareixença desistint del procés.  
Fonaments de dret  
Primer. Els litigants estan facultats per a disposar de l'objecte del judici i podran renunciar, desistir del judici, assentir, sotmetre's a arbitratge i transigir sobre el que siga objecte d'este, excepte quan la llei ho prohibisca o establisca per raons d'interés general o en benefici d'un tercer (art. 19.1 LEC). Estos actes podran fer-se, segons la seua naturalesa, en qualsevol moment de la primera instància o dels recursos de l'execució de sentència (art. 19.3 LEC).  
Segon. En relació amb els requisits necessaris per a desistir, estos són els següents: 1) subjectius: la part no necessita més que la capacitat d'actuació processal, si bé el procurador requereix el poder especial (art. 25.2.1 LEC); 2) objectius: tot i que sol dir-se que el desistiment no és possible en els processos no dispositius, és a dir, en aquells en els quals l'objecte del procés es referix a matèries no subjectes a l'autonomia de la voluntat de les partes, la solució correcta pareix la contrària, ja que el desistiment porta a deixar imprejutjada la pretensió, per la qual, si el demandant va poder iniciar el procés quan ho va considerar convenient, també ha de poder abandonar-lo quan així ho considere; i 3) d'activitat: el demandant pot desistir en qualsevol moment de l'execució de sentència (art. 19.3 LEC).  
Tercer. L'article 20.2 de la Llei d'Enjudiciament Civil disposa que el demandant podrà desistir unilateralment del judici, en qualsevol moment, quan el demandat es trobe en rebel·lia.  
Com que el demandat ha sigut declarat en rebel·lia el 10 de setembre de 2007, pertoca el desistiment unilateral de la part actora, ja que hi concorren tots els requisits necessaris.  
Part dispositiva  
1. Es té per desistida la part actora i se sobreseu este procés.  
2. Arxiveu este procediment, una vegada que siga ferma esta resolució.  
Notifiqueu esta resolució a les parts i feu-los saber que contra esta, que no és ferma, es pot interposar un recurs d'apel·lació davant de l'Audiència Provincial d'Alacant, que s'haurà de preparar, si s'escau, davant d'este mateix Jutjat en el termini de cinc dies hàbils comptador des de l'endemà de la seua notificació (art. 559-567 UCM).  
Així ho acorda, mana i firma, Sandra Peinado Martínez, magistrada jutgessa titular del Jutjat de Primera Instància número 6 d'Elx. En done fe.»  
Atés que es desconeix el domicili o la residència actual de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació.  
Elx, 25 d'octubre de 2007.- La secretària judicial: Lucía Arón Hernández.